CELEX: 62017CN0098
Language: hr
Date: 2017-02-24 00:00:00
Title: Predmet C-98/17 P: Žalba koju su 24. veljače 2017. podnijeli Koninklijke Philips NV, Philips France protiv presude Općeg suda (peto vijeće) od 15. prosinca 2016. u predmetu T-762/14, Koninklijke Philips NV, Philips France protiv Komisije

18.4.2017   
            
            
               HR
            
            
               Službeni list Europske unije
            
            
               C 121/18
            
         Žalba koju su 24. veljače 2017. podnijeli Koninklijke Philips NV, Philips France protiv presude Općeg suda (peto vijeće) od 15. prosinca 2016. u predmetu T-762/14, Koninklijke Philips NV, Philips France protiv Komisije
   (Predmet C-98/17 P)
   (2017/C 121/26)
   Jezik postupka: engleski
   
      Stranke
   
   
      Žalitelji: Koninklijke Philips NV, Philips France (zastupnici: J.K. de Pree, advocaat, T.M. Snoep, advocaat, A.M. ter Haar, advocaat)
   
      Druga stranka u postupku: Europska komisija
   
      Zahtjevi
   
   Žalitelji od Suda zahtijevaju da:
   
               —
            
            
               ukine pobijanu presudu;
            
         
               —
            
            
               poništi odluku u dijelu u kojem se odnosi na Koninklijke Philips NV i Philips France; i/ili
            
         
               —
            
            
               poništi ili smanji novčane kazne izrečene Koninklijke Philips NV i Philips France; i
            
         
               —
            
            
               naloži Komisiji snošenje troškova prvostupanjskog postupka i žalbenog postupka.
            
         
      Žalbeni razlozi i glavni argumenti
   
   U prilog osnovanosti svoje žalbe žalitelji ističu sljedeće žalbene razloge i argumente:
   
               —
            
            
               Opći sud počinio je pogrešku koja se tiče prava jer je prilikom utvrđivanja ograničenja tržišnog natjecanja s obzirom na cilj primijenio pogrešan pravni standard.
            
         
               —
            
            
               Opći sud počinio je pogrešku koja se tiče prava jer je prilikom utvrđivanja ograničavanja tržišnog natjecanja s obzirom na cilj prekoračio svoju neograničenu nadležnost.
            
         
               —
            
            
               Opći sud počinio je pogrešku koja se tiče prava jer je prilikom utvrđivanja ograničavanja tržišnog natjecanja s obzirom na cilj povrijedio obvezu obrazlaganja.
            
         
               —
            
            
               Opći sud je jasno i očito nepravilno ocijenio postojeće dokaze u spisu, što je za posljedicu imalo iskrivljavanje dokaza, kada je utvrdio da je navodni zajednički cilj potkrijepljen na drugim dokazima.
            
         
               —
            
            
               Opći sud počinio je pogrešku koja se tiče prava jer je primijenio pogrešan pravni standard i iskrivio dokaze smatrajući da je Philips sudjelovao u jedinstvenoj i trajnoj povredi u cijelosti i da ga se kao takvog može smatrati odgovornim za to.
            
         
               —
            
            
               Opći sud počinio je pogrešku koja se tiče prava jer je pogrešno primijenio načelo proporcionalnosti i nije izvršio svoju neograničenu nadležnost odbivši Philipsov tužbeni razlog koji se temelji na tome da je stupanj ozbiljnosti povrede koji je primijenjen bio neproporcionalan povredi i Philipsovoj ulozi u njoj.